 Esan_Pipul  Esan pipul na one big grup of pipul wey dey for di southern pat of Naija, wey get di sem orijin, an dem biliv in di sem kolshor, rilijion, languej an meni meni oda tins dem. An na Esan languej dem dey spik. Pipul sabi Esan pipul sey dem bi farm woka, herb doktohs, big worrior dem wey dem dey hire wit money, an dem bi hontas. Dem dey fam pam tree dem, bush mango dem, cherry Agbalumo, Pepper, kokonut, betel nut wey ibo pipul dey kol Utazi, blak pear, kokoyam, avokado pear, yam, kassava, maize, rice, kola, beans, groundnut, baa, orange, plantain, sugar cane, tomato, potato, okra, pineapple, pawpaw, an difrent difrent type of vegetable dem. Pipul biliv sey di present Esan pipul don dey togeda from di 15 senturi wen di sitizin an most of di prince dem wey pipul sabi well well komot from dia neboh dem wey bi di Benin empaya wey dey for di northeast, Dey fom komuniti dem, an kingdom dem wey dey call eguare among di indijin dem wey dey mit for die. Dem dey for all di 35 kingdom wey dey establish for di land of Esan, wey inklud; Amahor, Ewohimi, Ekekhenlen, Ekpoma, Emu, Ekpon, Ewu, Ewato, Ewosa, Idoa, Ifeku, Igueben, Ilushi, Inyelen, Irrua, Ogwa, Ohordua, Okalo, Okhuesan, Onogholo, Opoji, Oria, Orowa, Uromi, Udo, Ugbegun, Ugboha, Ukhun, an Uzea, Ubiaja, Urhohi, Ugun, Ujiogba. 